text: Effo heldur fram sum stórstuðul hjá HSF. Effo og HSF hava skrivað undir sáttmála og longt verandi samstarv fram til 2026.
text: #000000
text: Gunn Ellefsen, forkvinna í HSF, og Gunnar Nielsen, stjóri í Effo, hittust herfyri á høvuðsætinum hjá Effo á Óðinshædd at skriva undir nýggja sáttmálan. Føroyska orkufelagið hevur verið stuðul hjá HSF síðani 2021.
text: #000001
text: – At sýna samfelagstilvit kennir Effo sum sína ábyrgd, greiðir Gunnar Nielsen frá. – Vit vita, at Hondbóltsambandið ger eitt megnar arbeiði fyri okkara smæstu, ungu og vaksnu – fyri kvinnur og menn. Tað arbeiðið, eru vit í Effo errin av at stuðla. Føroyingar eiga Effo og høvuðsendamál okkara er at veita orku til alt samfelagið. At standa saman um hondbóltin, og at savna tjóðina um ítróttarbrøgd er nakað vit fegin vilja vera við til og spegla okkum í, sigur stjórin Gunnar Nielsen.
text: #000002
text: – Skulu vit náa okkara málum, um at vera millum tey bestu í heiminum, so er týdningarmikið at land, vinnulív og fólk standa saman um hondbóltin. Vit eru ógvuliga fegin um, at Effo framhaldandi vil vera við á okkara ferð nú nógvar spennandi kappingar eru fyri framman, viðmerkir Gunn Ellefsen.
text: #000003
text: Kemilux nýggjur stórstuðul hjá HSF
text: #000004
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000005